FAMÍLIES PEL VALENCIÀ

Festa per la Llengua – Trobades d’Escola Valenciana
2026-04-18 10:30 - 15:00 (Europe/Paris) | Vila-Real (Plaça Major), Plaça Major, Vila-Real, Plana Baixa, 12540
Vila-real acollirà el dissabte 18 d’abril de 2026 la Festa per la Llengua – Trobades d’Escola Valenciana de les comarques de Castelló, dins d’una edició molt especial que commemora 40 anys de Trobades sota el lema «Tenim història, som futur». La jornada convertirà la plaça Major en un gran espai de trobada amb cercaviles, danses, tallers infantils, activitats familiars i música, amb una participació destacada de l’alumnat i del teixit associatiu local. Un dels moments més simbòlics serà la interpretació col·lectiva de la cançó de les Trobades, expressió de la transmissió intergeneracional de la llengua.
Més informació: Escola valenciana

Avant Fest
2026-04-18 17:00 - 23:59 | Vila-real.- Parc Maiorasga, Av. Francesc Tàrrega, 83, 12540 Vila-real, Castelló, Vila-real, Plana Baixa, 12540
L’Avant Fest torna al Parc de la Maiorasga de Vila-real amb una jornada plena de música i activitats per a totes les edats. Des del matí fins a la nit, el festival omplirà l’espai d’energia amb tallers i propostes infantils d’Escola Valenciana, i un cartell musical de luxe amb La Fúmiga, Malifeta, El Diluvi, Abril, Plan B, Maloa Brothers i Apologia. Una festa per la llengua i per la cultura que combina trobades, activitats familiars, correfocs i concerts imprescindibles de l’escena valenciana. Una cita perfecta per gaudir en família i celebrar la música i el valencià en un ambient festiu i irrepetible.

Calaix de sons. Taller per descobrir el món del so
2026-04-19 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Si tanques els ulls i pares atenció, descobriràs una pila de coses que pots identificar només pel so. Però saps què és el so i com s’ho fa per arribar fins a les teves orelles? Acompanya’ns i, experimentant amb eines i materials molt coneguts, descobriràs que tot comença amb una petita vibració i també com n’és, de fascinant, el món que s’amaga rere el “calaix” de sons.
Activitat recomanada a partir de 5 anys.
Important: Els xiquets i les xiquetes han d’anar acompanyats sempre d’un adult, que també haurà de reservar una entrada per a l’activitat.
Més informació i venda d’entrades: web de caixaforum

Visita en família: Petits músics a la recerca de les matemàtiques
2026-04-19 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
I si la música i les matemàtiques són més semblants del que sembla? I si són tan i tan semblants que per inventar-nos una melodia hem de parlar d’ones sonores, de proporcions i de càlculs? En aquesta visita dinamitzada, les matemàtiques ens ajudaran a entendre, crear i compondre música. Ho farem amb el guiatge d’una persona educadora, tot experimentant amb els interactius de l’exposició i a partir d’un joc de construcció sonora. Cantar i sumar, tocar i multiplicar, compondre i calcular… T’hi atreveixes?
Petits músics a la recerca de les matemàtiques, a partir de 4 anys.
Més informació i venda d’entrades: Web Caixa Fòrum
Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat.

Espectacle: Estació Paradís
2026-04-19 12:00 - 13:00 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Després de l’èxit de Parade, la companyia La Maquiné ens presenta el seu projecte més intimista en el que ens parla del pas del temps. Un espectacle amb titelles que ens porta a conèixer històries del passat i del present, i que ens mostra com aconseguir diferents objectius.
Espectacle recomanat a partir de 6 anys. // Música en directe a càrrec del pianista: Daniel Tarrida Sugrañes.
Important: Els xiquets i les xiquetes han d’anar acompanyats, com a mínim, per una persona adulta. Totes les persones assistents a l’activitat han de reservar entrada.
Més informació i venda d’entrades: Web Caixa Fòrum
